เงินบาทเปิด 31.81 บาทต่อดอลลาร์ ทรงตัว
เงินบาทเปิดตลาด 31.81 บาทต่อดอลลาร์ ทรงตัว จับตาเงินไหลเข้าหนุนบาทไม่อ่อนค่ามาก แม้ดอลล์แข็ง
31 พ.ค. 2562

เงินบาทเปิดตลาด 31.81 บาทต่อดอลลาร์ ทรงตัว จับตาเงินไหลเข้าหนุนบาทไม่อ่อนค่ามาก แม้ดอลล์แข็ง
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.81 บาท/ดอลลาร์ ทรงตัวในระดับเดียวกับช่วงปิดตลาดเย็นวานนี้ ถึงแม้ดอลลาร์ปรับตัวแข็งค่าแต่มีปัจจัยจากเงินทุนต่างประเทศไหลเข้ามาในตลาดหุ้นหนุนไม่ให้บาทอ่อนค่าไปมาก
"บาททรงตัวใกล้เคียงกับช่วงปิดตลาดเย็นวานนี้ แม้ดอลลาร์จะแข็งค่าแต่มี fund flow ไหลเข้ามาในตลาดหุ้น ส่งผลให้บาทไม่อ่อนค่า" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.75 - 31.90 บาท/ดอลลาร์
ตลาดยังจับตาดูทิศทางการเคลื่อนไหวของเงินทุนต่างประเทศ สถานการณ์ทางการเมืองในเรื่องการจัดตั้งรัฐบาล ส่วนปัจจัยต่างประเทศเป็นเรื่องสงครามการค้า